Tilaka
A tilaka vagy tilak, egyéb nevein: tika, tikká, bindu, bindi (hindi írással: तिलक) a hinduizmusban használt jelzés, amelyet általában a homlokra, de néha más testrészekre, például a nyakra, kézre vagy a mellkasra festenek fel. Legtöbbször egy vöröses pont, amelyet többnyire szantálpaszta vagy különböző színű festékek segítségével visznek fel a két szemöldök találkozási pontja fölé. Bizonyos szempontból a hinduizmus szimbólumává is vált az évezredek során.

Míg a nők általában kerek pontocskát rajzolnak a homlokukra vagy a szemöldökeik közé, addig a férfiak (főleg Dél-Indiában) és a szádhuk gyakran vonalat is húznak. Ez a tilak egész nap ott marad.

Ennek a rítusnak, szokásnak pontos értelme van. A hindu hiszi, vallja, hogy az emberi élet értelme a transzcendencia megismerése. Ennek leghétköznapibb megjelenése az a koncentrációs gyakorlat, amelyet a reggeli ima testesít meg. Ezt a kontemplációt ellenben nem folytathatja egész nap – hétköznapi teendői, munkái gátolják ebben – azzal az érzéssel hagyja el az ima helyszínét, hogy visszatér majd, ha elvégezte napi feladatát a világban. A tilak képében tehát egész napra magával viszi ezt a lelkiállapotot, ezt a meggyőződést, ami emlékezteti valódi feladatára a hétköznapi teendők közepette is. Felhívja figyelmét napközben is arra, hogy a külvilág léte, mozgása, kötelezettségei csak ennek a célnak tükrében értelmesek, csak ennek alárendelve válnak az emberi élet integráns részévé. Amikor egy hindu hinduval találkozik, és egymás szemébe néznek, elsőként a tilak vonzza a másik tekintetét, amikor is kölcsönösen emlékeztetik egymást az ember céljára, a magasabb transzcendencia megismerésére.

A Krisna-tudatú hívőknél a homlok közepén húzódó két függőleges vonal Krisna lábnyomát jelképezi, az orron húzódó levélforma pedig a szent tulaszí növény levelét, míg a házas hölgyek homlokának közepén egy piros színű pötty a férjezettségüket jelöli.

A szantálfapasztával, kurkumával vagy szent hamuval húzott három sáv, Y vagy U alakú jel, a hindu irányzatok jelölésére szolgál, többek között a Siva hívők és a Visnu követők megkülönböztetésére.
A Visnu követő szádhuk általában a homlokukra festett három függőleges vonalról ismerhetők fel (rendszerint fehér és piros tilak-jelek). A Siva-imádók tilakja leginkább három vízszintes vonalból áll.

Kapcsolódó szimbólumok 
 Svasztika
 Bindi

Hivatkozások 

 Kozma András: A hindu istenalakok szimbólumai, 2001

Hinduizmus
A tilaka vagy tilak , egyéb nevein : tika , tikká , bindu , bindi ( hindi írással : तिलक ) a hinduizmusban használt jelzés , amelyet általában a homlokra , de néha más testrészekre , például a nyakra , kézre vagy a mellkasra festenek fel . Legtöbbször egy vöröses pont , amelyet többnyire szantálpaszta vagy különböző színű festékek segítségével visznek fel a két szemöldök találkozási pontja fölé . Bizonyos szempontból a hinduizmus szimbólumává is vált az évezredek során . Míg a nők általában kerek pontocskát rajzolnak a homlokukra vagy a szemöldökeik közé , addig a férfiak ( főleg Dél-Indiában ) és a szádhuk gyakran vonalat is húznak . Ez a tilak egész nap ott marad . Ennek a rítusnak , szokásnak pontos értelme van . A hindu hiszi , vallja , hogy az emberi élet értelme a transzcendencia megismerése . Ennek leghétköznapibb megjelenése az a koncentrációs gyakorlat , amelyet a reggeli ima testesít meg . Ezt a kontemplációt ellenben nem folytathatja egész nap – hétköznapi teendői , munkái gátolják ebben – azzal az érzéssel hagyja el az ima helyszínét , hogy visszatér majd , ha elvégezte napi feladatát a világban . A tilak képében tehát egész napra magával viszi ezt a lelkiállapotot , ezt a meggyőződést , ami emlékezteti valódi feladatára a hétköznapi teendők közepette is . Felhívja figyelmét napközben is arra , hogy a külvilág léte , mozgása , kötelezettségei csak ennek a célnak tükrében értelmesek , csak ennek alárendelve válnak az emberi élet integráns részévé . Amikor egy hindu hinduval találkozik , és egymás szemébe néznek , elsőként a tilak vonzza a másik tekintetét , amikor is kölcsönösen emlékeztetik egymást az ember céljára , a magasabb transzcendencia megismerésére . A Krisna-tudatú hívőknél a homlok közepén húzódó két függőleges vonal Krisna lábnyomát jelképezi , az orron húzódó levélforma pedig a szent tulaszí növény levelét , míg a házas hölgyek homlokának közepén egy piros színű pötty a férjezettségüket jelöli . A szantálfapasztával , kurkumával vagy szent hamuval húzott három sáv , Y vagy U alakú jel , a hindu irányzatok jelölésére szolgál , többek között a Siva hívők és a Visnu követők megkülönböztetésére . A Visnu követő szádhuk általában a homlokukra festett három függőleges vonalról ismerhetők fel ( rendszerint fehér és piros tilak-jelek ) . A Siva-imádók tilakja leginkább három vízszintes vonalból áll . Kapcsolódó szimbólumok Svasztika Bindi Hivatkozások Kozma András : A hindu istenalakok szimbólumai , Hinduizmus